PATVIRTINTA

Mažeikių r. Viekšnių lopšelio-darželio ,,Liepaitė“

direktoriaus 2017 m. gruodžio 29 d. įsakymu Nr. V1-81

**LOGOPEDO PAREIGYBĖS APRAŠYMAS**

**I SKYRIUS**

**PAREIGYBĖ**

1. Mažeikių r. Viekšnių lopšelio-darželio „Liepaitė“ logopedo pareigybė yra priskiriama specialistų grupei.

2. Pareigybės lygis: A2.

3. Pareigybės paskirtis: teikti specialiąją pedagoginę pagalbą vaikams, turintiems kalbos ir kalbėjimo sutrikimų.

4. Logopedą skiria pareigoms ir atleidžia iš pareigų, jo tarnybinio atlyginimo koeficientą nustato direktorius. Logopedas priimamas dirbti atrankos būdu (pokalbis).

5. Logopedo veiklą koordinuoja ir prižiūri direktoriaus pavaduotojas ugdymui.

6. Pavaldumas: logopedas tiesiogiai pavaldus ir atskaitingas direktoriui, pavaldus – direktoriaus pavaduotojui ugdymui.

**II SKYRIUS**

**SPECIALŪS** **REIKALAVIMAI** **LOGOPEDUI**

7. Šias pareigas einantis darbuotojas turi atitikti šiuos specialiuosius kvalifikacinius reikalavimus:

7.1. turėti ne žemesnį kaip aukštąjį universitetinį išsilavinimą ar jam prilygintą išsilavinimą ir logopedo profesinę kvalifikaciją;

7.2. būti išklausiusiam profesijai ar veiklos sričiai privalomus mokymus teisės aktų nustatyta tvarka ir turėti tai patvirtinančius dokumentus;

7.3. išmanyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius ikimokyklinio ir priešmokyklinio amžiaus specialiųjų poreikių vaikų ugdymą;

7.4. gebėti naudotis informacinėmis technologijomis;

7.5. gebėti savarankiškai planuoti, rengti ataskaitas, bendrauti ir bendradarbiauti, sklandžiai ir argumentuotai dėstyti mintis žodžiu ir raštu.

**III SKYRIUS**

**LOGOPEDO FUNKCIJOS**

8. Įvertinti vaikų kalbos raidos ypatumus, numatyti kalbėjimo ir kalbos sutrikimus, specialiuosius ugdymosi poreikius.

9. Siūlyti skirti specialiąją pedagoginę pagalbą vaikams, turintiems kalbėjimo ir kalbos sutrikimų: sąrašą vaikų, kuriems numatyta teikti specialiąją pedagoginę (logopedinę) pagalbą, suderinti su Mažeikių pedagogine psichologine tarnyba ir teikti tvirtinti lopšelio-darželio direktoriui, o jam šį sąrašą patvirtinus, pateikti lopšelio-darželio vaiko gerovės komisijai.

10. Vaiko gerovės komisijai pritarus bei tėvams (globėjams) sutikus, siųsti vaiką į Mažeikių pedagoginę psichologinę tarnybą dėl intelekto ir/ar brandos tyrimo.

11. Bendradarbiauti su pedagogais, vadovais, ugdytinių tėvais (globėjais, rūpintojais), kitais asmenimis, tiesiogiai dalyvaujančiais ugdymo procese, Mažeikių pedagoginės psichologinės tarnybos specialistais, numatyti specialiosios pedagoginės pagalbos teikimo tikslus ir uždavinius, jų pasiekimo būdus ir metodus, atitinkančius specialiuosius ugdytinių poreikius bei galimybes ir juos taikyti.

12. Sudaryti specialiųjų poreikių ugdymosi vaiko/vaikų kalbos ugdymo programas, jas taikyti, rengti savo veiklos ataskaitas.

13. Šalinti specialiųjų poreikių vaikų kalbėjimo ir kalbos sutrikimus.

14. Padėti grupėje dirbantiems pedagogams pritaikyti vaikams, kuriems paskirta specialioji pedagoginė pagalba, ugdomąją medžiagą ir ugdymo priemones.

15. Konsultuoti pedagogus, specialiųjų poreikių vaikų tėvus (globėjus) ir kitus asmenis, tiesiogiai dalyvaujančius ugdymo procese, specialiosios pedagoginės pagalbos vaikams teikimo klausimais.

16. Sistemingai informuoti specialiųjų poreikių vaikų tėvus (globėjus) apie vaiko pasiekimus, ugdymo(si) poreikius ar iškilusias problemas.

17. Dalyvauti lopšelio-darželio vaiko gerovės komisijos veikloje.

18. Šviesti lopšelio-darželio bendruomenę aktualiais kalbos raidos, kalbos neišlavėjimo ar sutrikimų prevencijos šalinimo, specialiosios pedagoginės pagalbos teikimo klausimais.

19. Esant reikalui dalyvauti grupės užsiėmimuose, padėti specialiųjų poreikių vaikui adaptuotis grupėje, įsitraukti į bendrą grupės veiklą, skatinti bendravimą su kitais vaikais.

20. Pagal patvirtintą lopšelio-darželio dokumentacijos planą kaupti, sisteminti ir saugoti dokumentus, susijusius su šios pareigybės funkcijų vykdymu, iki jų perdavimo į lopšelio-darželio archyvą.

21. Taikyti darbe logopedijos naujoves, nuolat tobulinti kvalifikaciją.

22. Dalyvauti bendruose lopšelio-darželio veiklose: posėdžiuose, pasitarimuose, vidaus įsivertinimo vykdyme, strateginiame planavime, įvairiuose renginiuose, projektuose ir kitose veiklose.

23. Informuoti lopšelio-darželio administraciją apie vaiko socialines ar sveikatos problemas, pastebėtą ar įtariamą vaiko teisių pažeidimą.

24. Rūpintis specialiojo ugdymo priemonėmis, logopedijos kabineto priežiūra ir atnaujinimu.

25. Vykdyti lopšelio-darželio direktoriaus teisėtus vienkartinio pobūdžio pavedimus.

\_\_\_\_\_\_\_\_\_\_\_\_\_\_\_\_\_\_\_\_

Susipažinau